11/06/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2019/19577. Resolución de concesión definitiva do Programa FO221/2019

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO221: CONVOCATORIA DO PROGRAMA DE SUBVENCIÓNS A CONCELLOS E ENTIDADES LOCAIS PARA O APOIO AO DESENVOLVEMENTO DE FESTIVAIS AUDIOVISUAIS, MUSICAIS E DE ARTES ESCÉNICAS NA PROVINCIA DA CORUÑA, DURANTE O ANO 2019 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 16153 do 9 de maio de 2019, que foi publicada no BOP do 13 de maio de 2019, concedeuse de forma provisional, as subvencións da convocatoria FO221: Convocatoria do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola citada resolución e analizada a documentación achegada no devandito prazo polos solicitantes que se indican a continuación: 1. O Concello de Noia presentou alegacións sobre o expediente 2019000005396 da XX MOSTRA DE CURTAMETRAXES VILA DE NOIA. O Concello alega, en síntese, non estar conforme coa puntuación asignada e o importe da subvención concedida e solicita a revisión do expediente. Revisada a documentación aportada e os datos consignados na solicitude comprobouse o seguinte: – No apartado “Valoración da edición anterior: Número de actividades formativas, educativas, e actividades complementarias realizadas” deben incluírse as 7 actividades realizadas pola entidade na edición anterior que figuran na memoria. As bases establecen que se outorgará 1 punto por cada actividade formativa, educativa ou complementaria realizada na edición anterior polo que a puntuación varía dos 40,67 puntos outorgados inicialmente a 47,67. – O dossier de prensa da edición anterior foi valorado correctamente. – Respecto dos restantes datos de valoración que o Concello non declara na súa solicitude, comprobouse que na documentación obrante no expediente non figura a información acreditativa correspondente. Sen embargo, a táboa de conversión dos puntos na porcentaxe a aplicar sobre o presuposto solicitado e a táboa de conversión de puntos na cantidade máxima a conceder van por tramos e neste caso a entidade mantense no primeiro tramo a pesar do cambio na valoración polo que a cantidade a conceder non varía.2. Os concellos de Rianxo e Cambre completaron a documentación administrativa dos expedientes que estaban condicionados na resolución de concesión provisional. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Estimar parcialmente as alegacións presentadas polo Concello de Noia de conformidade co disposto no apartado 1.2.º.–Aprobar a concesión das subvencións correspondentes ao Programa FO221: Convocatoria do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019, aos concellos e entidades locais seguintes: Total concedido: 545.607,58 €. 3.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.4.º.–Dispor o gasto das subvencións concedidas con cargo á seguinte aplicación orzamentaria: 0612/3343/46201, fase A, referencia n.º 22019000401, operación n.º 220190006601, importe 545.607,58 €. 5.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 de xuño de 2019. O Presidente, O Secretario, Valentín González Formoso José Luis Almau Supervía